  Майя Бывальцева 21-27 толсуре Удмуртиын 10 сюрс 736 адями паласькись лек вирус инфекциосын (ОРВИ) черлаз, со пӧлын 14 аресозь 6 сюрс 510 пиналъёс. Со сярысь Роспотребнадзорлэн элькунъя управлениезлэн пресс-службаез ивортӥз. Кынман висёнъёсын черлан эпидеми гожлэсь 12,6 процентлы улӥынгес Тросгес висисьёс пусъемын Воткаын, Глазкар, Ижкарын но тямыс гурт ёросъёсын. Паласькись лек вирус инфекциосын черламъёслэн лыдзы йылэмен, кылем арняе кык школаосты (Балезино но Пичи пурга ёросъёсын) но куинь нылпи садъёсты (кыкез Красногорск ёросын но одӥгез Пичи Пурга ёросын) быдэсак ворсазы. Туннэ нуналлы 1 сюрс 300 пала адямилэсь мазоксэс эскеризы, грипплэн вирусъёсыз шараямтэ. Тодэ вайытом, 14-20 толсуре Удмуртиын паласькись лек вирус инфекциосын 11 сюрс 377 адями черламъёсты пусйизы вал. Тегъёс: Тазалык Ижкар Роспотребнадзор висён Удмуртия пуэд  